"Pillar" - Nayana Nair on it rains in my heart
Ek het my bene drie duim korte… on Dis Ekke
Only in America on Filosofa's Word
Every Detail on Walking through Psalms AfriForum eis Lesufi se kop | Netwerk24
AfriForum eis Lesufi se kop
23 Januarie 2020 13:06
AfriForum het opnuut gevra vir die afdanking van Panyaza Lesufi, LUR van onderwys in Gauteng.
Panyaza Lesufi Foto: Argief
Die burgerregteorganisasie het Donderdag in ’n brief aan David Makhura, premier van Gauteng, sy misnoeë uitgespreek oor die “chaos wat by skole in Gauteng heers weens ongeplaaste of verkeerdelik geplaaste leerlinge.”
In ’n mediaverklaring sê AfriForum baie skole moes op 20 Januarie hul deure sluit uit vrees weens daelange protesoptogte deur ongelukkige en gefrustreerde ouers.
“Dit terwyl Lesufi voorgee dat sy provinsie se skole geen probleme ervaar nie. AfriForum word herhaaldelik deur moedelose ouers gekontak omdat hulle geen steun van die Gautengse onderwysdepartement ontvang nie,” lui die verklaring.
Die organisasie se brief is deel van ’n veldtog teen wat AfriForum bestempel as “Lesufi se vergrype”.
Carien Bloem, bestuurder van onderwys by AfriForum, sê AfriForum sal aanhou briewe aan die premier skryf, om die probleme wat Lesufi veroorsaak het uit te wys, want iewers sal hy gehoor moet gee en optree.
“Ons is reeds in die tweede week van die eerste skoolkwartaal en ouers en skole sit steeds met probleme wat deur die aanlyn registrasiestelsel en aanlyn plasings veroorsaak is. Lesufi en sy departement moet verantwoordelikheid neem vir die wanorde en ongerief,” sê Bloem.
Meer oor: Afriforum | David Makhura | Skoolplasings | Panyaza Lesufi | Onderwys